
ŠAKIŲ RAJONO SAVIVALDYBĖS  TARYBA

SPRENDIMAS

DĖL  RAJONO SAVIVALDYBĖS BENDRUOMENĖS VAIKO TEISIŲ APSAUGOS TARYBOS SUDARYMO IR NUOSTATŲ TVIRTINIMO

2008 m. kovo  27 d. Nr. T-62
Šakiai


Savivaldybės taryba, vadovaudamasi Lietuvos Respublikos vaiko teisių apsaugos pagrindų įstatymo (Žin., 1996, Nr. 33-807) 61 str. 2d.,  Socialinės apsaugos ir darbo ministro 2002 m. gruodžio 18 d. įsakymu Nr. 163  (Žin., 2003, Nr. 4-135) patvirtintais vaiko teisių apsaugos tarybų pavyzdiniais nuostatais bei Vyriausybės atstovo Marijampolės apskrityje 2008 m. vasario 14 d. reikalavimu Nr.R-14 (1.5), nusprendžia: 

1. Sudaryti  rajono savivaldybės bendruomenės vaiko teisių apsaugos tarybą:
Juozas Bertašius
 – savivaldybės meras ( komisijos pirmininkas);

Bronė Valaitienė
 –savivaldybės administracijos Vaiko teisių apsaugos skyriaus vedėja (komisijos pirmininko pavaduotoja);

                    Rūta Lebedžinskienė 
–savivaldybės administracijos Vaiko teisių apsaugos skyriaus vyresnioji specialistė (komisijos sekretorė);

Aistė Bakaitė 
– Lukšių Vinco Grybo vidurinės mokyklos moksleivė;

                    Ramutė Alytė Bastienė 
–savivaldybės tarybos narė, Švietimo, kultūros ir sporto komiteto pirmininkė;

Genovaitė Dobilevičiūtė 
–globėja;
Virginijus Kelertas
-viešosios įstaigos „Šakių globos namai“ direktorius;

Algirdas Klimaitis 
– VšĮ Šakių ligoninės vyriausiasis gydytojas;

  
Vida Kutkaitytė 
–rajono policijos komisariato viešosios tvarkos skyriaus prevencijos poskyrio nepilnamečių reikalų inspektorių veiklos grupės inspektorė;

Sigitas Matusevičius 
– Šakių Šv. Jono krikštytojo bažnyčios klebonas;

Laima Miliūnienė 
– Plokščių seniūnijos seniūnė;

Leonora Pocevičiūtė 
–savivaldybės administracijos Socialinės paramos skyriaus vedėja;

Vyda Pranckevičienė 
–savivaldybės administracijos Švietimo ir sporto  skyriaus vedėja;

Mindaugas Skruibis 
–rajono Policijos komisariato viršininkas;

Mečislovas Švabas 
–savivaldybės tarybos narys, Sveikatos ir socialinių reikalų komiteto pirmininkas.


Raimundas Vasiliauskas
 - Šakių rajono prokuratūros vyriausiasis prokuroras;

2. Patvirtinti  rajono savivaldybės bendruomenės vaiko teisių apsaugos tarybos nuostatus (pridedama).
Meras
  
Juozas Bertašius
PATVIRTINTA

Šakių rajono savivaldybės tarybos 

2008 m. kovo 27 d. sprendimu Nr.T-62

ŠAKIŲ RAJONO SAVIVALDYBĖS BENDRUOMENĖS VAIKO TEISIŲ APSAUGOS TARYBOS NUOSTATAI

I. BENDROSIOS NUOSTATOS


1.Šie nuostatai reglamentuoja prie rajono savivaldybės tarybos veikiančios savivaldybės bendruomenės vaiko teisių apsaugos tarybos uždavinius, funkcijas, teises ir darbo organizavimą.


2.Bendruomenės tarybos paskirtis – pagal savo kompetenciją teikti savivaldybės tarybai siūlymus dėl vaiko teisių apsaugos politikos ir strategijos formavimo bei prioritetų nustatymo bendruomenėje, vaiko teisių apsaugos ir vaiko teisių pažeidimų prevencijos priemonių rengimo bei įgyvendinimo bendruomenėje.


3. Bendruomenės taryba savo veikloje vadovaujasi Lietuvos Respublikos Konstitucija, Jungtinių Tautų Organizacijos 1989 metų Vaiko teisių konvencija, Lietuvos Respublikos civiliniu kodeksu (Žin., 2000, Nr. 74-2262), Lietuvos Respublikos vaiko teisių apsaugos pagrindų įstatymu (Žin., 1996, Nr. 33-807), kitais teisės aktais, savivaldybės tarybos sprendimais, mero potvarkiais, administracijos direktoriaus įsakymais ir šiais nuostatais.

II. BENDRUOMENĖS TARYBOS UŽDAVINIAI IR FUNKCIJOS


4. Bendruomenės tarybos uždaviniai ir funkcijos yra šios:


4.1. įtraukti bendruomenę į vaiko teisių apsaugos sistemos savivaldybėje formavimą;

teikti siūlymus savivaldybės tarybai dėl vaiko teisių apsaugos politikos ir strategijos formavimo bei prioritetų nustatymo;


4.2. teikti siūlymus savivaldybės tarybai dėl vaiko teisių apsaugos ir vaiko teisių pažeidimų prevencijos priemonių rengimo ir įgyvendinimo bendruomenėje;


4.3. teikti savivaldybės tarybai siūlymus dėl prevencinio ir socialinio darbo su probleminėmis šeimomis organizavimo, dėl socialinės pagalbos teikimo smurtą patyrusiems vaikams, vaikams, turintiems elgesio problemų ar grįžusiems iš įkalinimo įstaigų, krizę išgyvenantiems vaikams, baigusiems mokslus ir ieškantiems darbo ar gyvenamosios vietos našlaičiams;


4.4. teikti savivaldybės tarybai arba kitoms savivaldybės institucijoms siūlymus dėl praktinio vaikų teisių bendruomenėje užtikrinimo, dėl socialinių, sveikatos, ugdymo, mokymo ir dorovinių problemų sprendimo bei kitus siūlymus, padedančius savivaldybėje sukurti efektyviai veikiančią vaiko teisių apsaugos sistemą;


4.5. nagrinėti kitus su vaiko teisių apsauga susijusius klausimus ir teikti savivaldybės tarybai siūlymus dėl šių klausimų sprendimo.

III. BENDRUOMENĖS TARYBOS TEISĖS


5. Bendruomenės taryba, vykdydama ir atlikdama jai pavestus uždavinius bei funkcijas, turi teisę:


5.1. siūlyti savivaldybės administracijai suformuoti operatyviai veikiančią specialistų komandą, kurią sudarytų psichologas, psichiatras, pediatras, bendrosios praktikos gydytojas ir socialinis darbuotojas, arba siūlyti savivaldybei sudaryti su savivaldybėje esančia visuomenine organizacija (galinčia siųsti savo darbuotojus į įvykio vietą) terminuotą (neterminuotą) sutartį dėl pagalbos smurtą patyrusiems vaikams teikimo;


5.2. gauti iš valstybės ir savivaldybės institucijų bei savivaldybės įstaigų informaciją Lietuvos Respublikos vaiko teisių apsaugos pagrindų įstatyme ir šiuose nuostatuose numatytoms funkcijoms vykdyti.

IV. BENDRUOMENĖS TARYBOS DARBO ORGANIZAVIMAS


6. Bendruomenės tarybos nuostatus ir jos vardinę sudėtį 3 metams tvirtina savivaldybės taryba.


7. Bendruomenės taryba dirba visuomeniniais pagrindais. Bendruomenės taryba susideda iš bendruomenės tarybos pirmininko, pirmininko pavaduotojo, sekretoriaus ir narių. Jai vadovauja pirmininkas, jo nesant – bendruomenės tarybos pirmininko pavaduotojas. 


8. Bendruomenės tarybos pirmininkas:


8.1. organizuoja bendruomenės tarybos darbą ir atsako už jos veiklą;


8.2. nustato bendruomenės tarybos posėdžio laiką ir vietą;


8.3. pasirašo bendruomenės tarybos posėdžio protokolą;


8.4.kontroliuoja bendruomenės tarybos siūlymų ir išvadų pateikimą savivaldybės tarybai;

8.5.veikia bendruomenės tarybos vardu, atstovauja jai savivaldybės taryboje, kitose institucijose ir organizacijose arba įgalioja tai daryti kitus bendruomenės tarybos narius.

9. Bendruomenės tarybos sekretorius: 

9.1.informuoja bendruomenės tarybos narius apie posėdžio laiką, vietą ir pateikia posėdžio darbotvarkę;

9.2. parengia ir pateikia bendruomenės tarybai svarstomu klausimu būtinus dokumentus;

rašo posėdžio protokolą;

9.3. pasirašo bendruomenės tarybos posėdžio protokolą;

9.4. organizuoja bendruomenės tarybos siūlymų ir išvadų pateikimą savivaldybės tarybai. 

10. Bendruomenės tarybos nariai gali būti socialinis darbuotojas, pedagogas,  gydytojas,  psichologas, teisininkas, savivaldybės Vaiko teisių apsaugos tarnybos atstovas, seniūnijos seniūnas,  nepilnamečių reikalų policijos pareigūnas, vaiko globos (rūpybos) patirtį turintis vaiko globėjas (rūpintojas), vaikų (jaunimo) organizacijos ar (ir) mokyklos moksleivių tarybos atstovai, su vaiko teisių apsauga susijusios nevyriausybinės institucijos ar organizacijos atstovas ar (ir) tradicinių bei valstybės pripažintų religinių bendruomenių ir kitų įstaigų bei organizacijų atstovai.

11. Bendruomenės taryba svarstomais klausimais priima išvadą. Išvada priimama, jeigu dalyvauja ne mažiau kaip pusė bendruomenės tarybos narių. Bendruomenės tarybos posėdžio narių balsams pasiskirsčius po lygiai, lemia bendruomenės tarybos posėdžiui pirmininkaujančio balsas.

12. Bendruomenės tarybos posėdžiai šaukiami ne rečiau kaip kas 3 mėnesiai.

13. Bendruomenės taryba kartą per metus už savo veiklą atsiskaito savivaldybės tarybai.

